**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԿԵՆՏՐՈՆԱԿԱՆ ԸՆՏՐԱԿԱՆ**

**ՀԱՆՁՆԱԺՈՂՈՎ**

**ՁԵՌՆԱՐԿ**

**ՏԵՍՈՂՈՒԹՅԱՆ ՊԱՏՃԱՌՈՎ**

**ՀԱՆՐԱՔՎԵԻ ՔՎԵԱՐԿՈՒԹՅԱՆԸ ՄԱՍՆԱԿՑԵԼՈՒ ԴԺՎԱՐՈՒԹՅՈՒՆՆԵՐ ՈՒՆԵՑՈՂ ՔԱՂԱՔԱՑԻՆԵՐԻ ՀԱՄԱՐ**

**ԵՐԵՎԱՆ 2020**

***Հարգելի քաղաքացի***

***2020թ. ապրիլի 5-ին անցկացվելու է ՀՀ Սահմանադրության փոփոխությունների հանրաքվե:***

***Հանրաքվեի քվեարկությունն անցկաց­վում է տեղա­մասային կենտրոններում` քվեարկու­թյան օրը ժամը 8.00-ից մինչև 20.00-ն:***

***Քաղաքացին քվեարկությանը մասնակ­ցում է անձամբ, լիազորված քվեարկու­թյունն արգելվում է:***

***Քվեարկության սենյակում մոտենում եք մասնագետին, ներկայացնում անձը հաս­տատող փաստաթուղթը: Անձը հաստատող փաստաթուղթ են համարվում անձնագիրը, նույնականացման քարտը, կենսաչափական անձնագիրը:***

***Մասնագետը ստուգում է Ձեր ինքնու­թյունը՝ ներկայացված փաստաթղ­թում առկա լուսանկարի միջոցով և ներկայաց­րած փաստաթուղթը ներմուծում է տեխնիկական սարքավորման մեջ:***

***Եթե քաղաքացին գրանցված չէ տվյալ տեղամասի հանրաքվեին մասնակցելու իրավունք ունեցող քաղաքացիների ցուցա­կում, ապա էկրանին հայտնվում է դեղին նշան և նա դուրս է հրավիրվում:***

***Եթե քաղաքացին անձը հաստատող որևէ փաստաթղթով, արդեն իսկ մասնակցել է քվեարկությանը, էկրանին հայտնվում է կարմիր նշան և անմիջապես հրավիրվում են ոստիկանության ծառայողները:***

***Եթե սարքն ինքնուրույն չի ընթերցում անձը հաստատող փաստաթուղթը, ապա փաստաթղթի տվյալները ներմուծվում են սարքի մեջ մասնագետի կողմից:***

***Եթե քաղաքացին գրանցված է տվյալ տեղամասի հիմնական ցուցակում և չի մասնակցել քվեարկությանը, ապա սարքի էկրանին հայտնվում է կանաչ նշան:***

***Կանաչ նշանի դեպքում ներմուծվում է մատնահետքը սարքավորման մեջ, որից հետո սարքավորումը տպում է կտրոն:***

***Ստանալով կտրոնը քաղաքացին մո­տենում է գրանցումն իրականացնող հանձ­նա­ժողովի համապատասխան անդամին:***

***Հանձնաժողովի անդամը վերցնում է կտրոնը, ցուցակում գտնում է քաղաքացու անունը, ազգանունը, վերջինս ստորագրում է իր տվյալների դիմաց, իսկ հանձնաժողովի անդամն իր անհատական կնիքն է դնում ստորագրության դիմաց և կտրոնի վրա:***

***Եթե քաղաքացին չի կարողանում ինքնուրույն ստորագրել ցուցակում, ապա իրավունք ունի դիմելու այլ քաղաքացու օգնության` բացառությամբ ընտրական հանձնաժողովի անդամների:***

***Եթե քաղաքացին ունի անձնական ֆաքսի­մելային ստորագրություն, ապա կարող է ցուցակում ստորագրելու համար օգտագործել ֆաքսիմելային ստորագրու­թյունը:***

***Գրանցվելուց հետո քաղաքացին մոտենում է հանձնաժողովի մյուս անդամին, ներկայաց­նում կտրոնը և ստանում մեկ քվեաթերթիկ և քվեարկության մեկ ծրար:***

***Քվեարկում է քվեարկության խցիկում՝ գաղտնի:***

***Եթե համաձայն է ընդունել հանրաքվեի դրված հարցը, ապա քվեաթերթիկում V ձևի նշում է կատարում «ԱՅՈ» բառի դիմացի դատարկ քառանկյունում, իսկ եթե համաձայն չէ` «ՈՉ» բառի դիմացի դատարկ քառանկյունում:***

***Քվեարկելուց հետո քվեաթերթիկն առանց ծալելու դնում է ծրարի մեջ:***

***Կտրոնը չմոռանալ քվեարկության խցիկում:***

***Եթե քաղաքացին չի կարող ինքնուրույն լրացնել քվեաթերթիկը, ապա հանձնա­ժողովի նախագահին տեղեկացնելուց հետո իրա­վունք ունի քվեարկության խցիկ հրավիրելու այլ անձի, ով չպետք է լինի ընտրական հանձ­նաժողովի անդամ, վստահված անձ, դիտորդ, ԶԼՄ ներկայացուցիչ, այցելու:***

***Քվեա­թեր­թիկը սխալ լրացնելու կամ վնասելու դեպքում, քաղաքացին կարող է դիմել հանձնաժողովի նախա­գահին` նոր քվեաթերթիկ ստանալու համար:***

***Քվեարկելուց հետո քաղաքացին մոտենում է քվեատուփին: Հանձ­նա­ժողովի անդամը վերցնում է քվեար­կության կտրոնը և առանց քվեարկության ծրարը վերցնելու քվեարկության ծրարի կտրվածքի միջով քվեաթերթիկին է փակ­ց­նում ինքնա­սոսնձվող դրոշմանիշը, որից հետո բացում է քվեատուփի ճեղքը և քաղաքացին քվեարկության ծրարը գցում է քվեատուփի մեջ ու հեռանում տեղամասից:***

***Ուշադրություն***

***Արգելվում է որևէ ձևով տեղեկանալ, թե հանրաքվեին մասնակցելու իրա­վունք ունեցող քաղաքացին ինչպես է քվեարկում:***